
	REPUBLIKA HRVATSKA
	DUBROVAČKO - NERETVANSKA ŽUPANIJA
	OPĆINA MLJET
                        Općinsko vijeće



KLASA:	972-03/25-01/04
URBROJ:	2117-03-25-1
Babino Polje, 	17.10.2025.

Na temelju članka 53. stavak 1. točka 1. Statuta Općine Mljet („Službeni glasnik Općine Mljet“ broj 2/21 i 5/21-ispr.), Općinski načelnik Općine Mljet dana  17. listopada 2025. godine donosi slijedeći

Z A K LJ U Č A K
o utvrđivanju prijedloga Odluke o izradi Digitalne strategije Općine Mljet
 (236/2025-OA)

I.
           Utvrđuje se prijedlog Odluke o o izradi Digitalne strategije Općine Mljet, i to:

           Na temelju članka 37. stavak 1. točka 23. Statuta Općine Mljet („Službeni glasnik Općine Mljet“ broj 2/21 i 5/21-ispr.), a u skladu s rješenjima Odluke o donošenju Plana razvoja Općine Mljet od 2021. do 2027. godine Mljet („Službeni glasnik Općine Mljet“ broj 9/21 i  Odluko o donošenju Provedbenog programa Općine Mljet za mandatno razdoblje od 2025. do 2029. godine Mljet („Službeni glasnik Općine Mljet“ broj 7/25), Općinsko vijeće Općine __________ na svojoj ___ sjednici održanoj dana __________ donosi

O  D  L  U  K  U
o izradi Digitalne strategije Općine Mljet

Članak 1.
            Donosi se Odluka o izradi Digitalne strategije Općine Mljet (u daljnjem tekstu: Strategija).

Članak 2.
             Strategijom se utvrđuju ciljevi, mjere i aktivnosti u području digitalne transformacije općinske uprave, javnih usluga, gospodarstva i društva, radi unaprjeđenja kvalitete života građana i učinkovitosti lokalne samouprave.

Članak 3.
             Ciljevi izrade Strategije su:
1. Modernizacija i digitalizacija procesa rada općinske uprave;
2. Povećanje dostupnosti i kvalitete digitalnih usluga građanima i poduzetnicima;
3. Razvoj digitalne infrastrukture na području općine;
4. Unaprjeđenje digitalnih kompetencija građana i
5. Usklađivanje s nacionalnim i europskim strateškim dokumentima u području digitalizacije.

Članak 4.
             Nositelj izrade Strategije je Općinsko vijeće Općine Mljet, a za provedbu stručnih i tehničkih poslova izrade zadužuje se Općinski načelnik, koji može angažirati stručne izrađivače.

Članak 5.     
             Izrada Strategije provodit će se u skladu s važećim zakonima, podzakonskim aktima i smjernicama te uz sudjelovanje zainteresirane javnosti i dionika s područja općine.


Članak 6.
              Rok za izradu prijedloga Strategije je osam mjeseci od dana stupanja na snagu ove Odluke.

Članak 7.
              Ova Odluka stupa na snagu danom donošenja, a objavit će se u „Službenom glasniku Općine Mljet“.“


II.
	Ovaj prijedlog upućuje se na donošenje Općinskom vijeću Općine Mljet.

III.
	Ovaj Zaključak stupa na snagu danom donošenja.




	Dostaviti:						Općinski načelnik:
1. Predsjednik OV-a
2. Registar akata					Đivo Market, dipl. ing.
3. Pismohrana		

